**Рег. № П - 1997/ 11.03.2015 г.**

**ДО ЗАИНТЕРЕСОВАНИТЕ ЛИЦА**

**Относно:** Постъпило искане за разяснение поОткрита процедура за възлагане наобществена поръчка № 01039 - 2015 - 0001, по реда на Глава пета от Закона за обществените поръчки, с предмет **„Организиране и провеждане на обучения за служителите от специализираната администрация на Комисия за защита на личните данни**”, разпределени в 3 (три) обособени позиции, както следва: **Обособена позиция № 1:** Организиране и провеждане на обучение (training of trainers) за служители от специализираната администрация на КЗЛД в областта на управление на риска, с цел последващо запознаване и обучение от тяхна страна на администраторите на лични данни; **Обособена позиция № 2:** Организиране и провеждане на обучение за служители от специализираната администрация на КЗЛД в областта на стратегическото планиране, анализът и оценка по изготвяне и прилагане на законодателството в областта на защита на личните данни; **Обособена позиция № 3:** Организиране и провеждане на 2 (две) обучения за служители от специализираната администрация на КЗЛД в областта на по – ефективната комуникация с институциите на Европейския съюз, разработването на комуникационни стратегии и провеждането на информационни кампании, както и за работа с бази данни – работа със софтуер за управление на бази данни (МS Access), по Проект “Повишаване на квалификацията и надграждане на уменията и компетенциите на служителите на КЗЛД за по – ефективно и ефикасно изпълнение на задълженията им”, съгласно изпълнението на сключен с Министерство на финансите Договор № 14-22-45/26.09.2014 г. за предоставяне на безвъзмездна финансова помощ по Оперативна програма „Административен капацитет”, съфинансирана от Европейския съюз чрез Европейския социален фонд, приоритетна ос ІІ „Управление на човешките ресурси”, подприоритет 2.2. „Компетентна и ефективна държавна администрация”, бюджетна линия BG051PO002/14/2.2-16.

**УВАЖАЕМИ ДАМИ И ГОСПОДА,**

На основание чл. 29, ал. 2 от Закона за обществените поръчки (ЗОП), предоставяме следното **РАЗЯСНЕНИЕ** на

**ВЪПРОС 1:**

**Ако участник участва и за трите обособени позиции, трябва ли да има 3 броя плик номер № 1 „Документи за подбор“ или само един плик „Документи за подбор“ ?**

**ОТГОВОР:**

В документацията за възлагане на обществената поръчка, раздел VII „Указания за подготовка на офертата“, точка 33.5, изрично е предвидено по отношение на обособените позиции,когато участник подава оферта за повече от една обособена позиция, пликове № 2 и 3 се представят за всяка от позициите. **Когато документи и информация, съдържащи се в плик № 1, са еднакви за две или повече обособени позиции, по които участникът участва, същите се поставят само в плика по позицията с най-малък пореден номер, като това обстоятелство се отбелязва в списъка на документите, съдържащ се в пликовете на останалите позиции.**

**ВЪПРОС 2:**

**Ако плик  № 1 „Документи за подбор“ е само един и за трите обособени позиции,** Приложение № 10 – „Декларация – списък на служителите/експертите, които участникът ще използва за изпълнение на обществената поръчка, съдържаща информация относно образованието, професионалната квалификация и професионалния опит на екипа, предложен в офертата на участника” **се попълва за всяка позиция или общо с всички експерти отговорни за  изпълнението на поръчката?**

**ОТГОВОР:**

Приложение № 10 – „Декларация – списък на служителите/експертите, които участникът ще използва за изпълнение на обществената поръчка, съдържаща информация относно образованието, професионалната квалификация и професионалния опит на екипа, предложен в офертата на участника” **се попълва за всяка позиция поотделно** съобразно минималните изисквания на Възложителя по отношение на членовете на екипа на участниците по обособените позиции.

**ВЪПРОС 3:**

**Ако плик №  1 „Документи за подбор“ е само един за  трите обособени позиции,**Приложение № 9 - Списък на извършените услуги съгласно чл. 51, ал. 1, т. 1 от ЗОП, които са еднакви или сходни с предмета на обществената поръчка по съответната обособена позиция, изпълнени през последните три години, считано от датата на подаване на офертата – образец **се попълва за всяка позиция или общо и за трите?**

**ОТГОВОР:**

Приложение № 9 - Списък на извършените услуги съгласно чл. 51, ал. 1, т. 1 от ЗОП, които са еднакви или сходни с предмета на обществената поръчка по съответната обособена позиция, изпълнени през последните три години, считано от датата на подаване на офертата – образец - **се попълва за всяка позиция поотделно предвид различния предмет на обученията** **по трите обособените позиции и изискването на Възложителя**,

посочено в раздел VII „Указания за подготовка на офертата“, точка 33.5 от документацията за възлагане на обществената поръчка.

**МАРИЯ МАТЕВА\_\_\_\_\_\_\_\_/п/\_\_\_\_\_\_\_\_\_\_**

**ЗА ПРЕДСЕДАТЕЛ НА КОМИСИЯТА**

**ЗА ЗАЩИТА НА ЛИЧНИТЕ ДАННИ**